ВЪПРОСИ И ОТГОВОРИ ПО ПРОЦЕДУРА

BG161PO003-2.3.01 „ИНВЕСТИЦИИ В „ЗЕЛЕНА ИНДУСТРИЯ”
ОТГОВОРИ НА ВЪПРОСИ № 58-60,
ПОЛУЧЕНИ В ПЕРИОДА 06 - 09.01.2012 г. 
И ПУБЛИКУВАНИ НА 16.01.2012 г.
ВЪПРОС № 58)

Здравейте,

По повод на изпратените от наша страна въпроси към грантова схема BG161PO003 - 2.3.01 „Инвестиции в „зелена индустрия” на 16 декември, се обръщам към Вас със запитване кога ще бъде публикуван отговор. На уебстраницата на Управляващия орган на Оперативна програма „Развитие на конкурентоспособността на българската икономика“ е посочено, че отговори се публикуват в срок от 5 работни дни, считано от датата на тяхното получаване. Тъй като крайният срок за предаване на проектни предложения по грантовата схема наближава, за нас е важно да получим разяснения по зададените въпроси във възможно най-кратък срок.

С уважение,

Ива Караиванова

Iva Karaivanova

------------------------------------

Здравейте,

С настоящото се обръщам към вас с няколко въпроса във връзка с грантова схема BG161PO003-2.3.01 „Инвестиции в „зелена индустрия”:

1. В рамките на проекта, с който планираме да кандидатстваме по грантовата схема, възнамеряваме да закупим и инсталираме енергоспестяващо оборудване в множество обекти, в които е разположена техника за предоставяне на телекомуникационни услуги (гласов трафик, пренос на данни и кратки текстови съобщения). Обектите са разположени на територията на цялата страна. В тази връзка моля за становище дали е застъпен регионален принцип, или схемата касае обекти в цялата страна.

2. На стр. 17 от Насоките за кандидатстване (т. 2.2.3.1.) е изрично посочено, че e допустимо “а) Закупуване и въвеждане в експлоатация (доставка, монтиране и първоначално изпитване) на ново оборудване, представляващо дълготраен материален актив, което намалява енергоемкостта на производството на предприятието-кандидат”. В тази връзка моля да потвърдите, дали е допустимо да кандидатстваме за закупуване на оборудване (ДМА), което намалява енергоемкостта за предоставяне на телекомуникационни услуги, дефинирани в т.1 от настоящото запитване?

3. По-долу, на стр. 18 от Насоките за кандидатстване е изрично посочено, че “А) В случай че кандидатстват за финансиране на дейностите по буква а) кандидатите следва да представят: копие от резюме на доклад от обследването за енергийна ефективност на промишлена система.”. Предвид спецификата на нашата дейност (предоставяне на телекомуникационни услуги), моля, за становище дали е допустимо представянето на друг аналогичен документ, който доказва намаляването на енергопотреблението в обекти, в които е разположена техника за предоставяне на телекомуникационни услуги, след извършването на инвестициите по проекта? В случай, че това е допустимо, моля да посочите конкретни примери за аналогични документи.

4. С оглед на това, че планираме да внедрим проекта за оптимизиране на енергийната ефективност в над 500 идентични обекта (като размер, техническо оборудване и функционалност) в цялата страна, моля за становище дали е възможно да се направи енергийно обследване само на част от тях, като се счете, че показателите за останалите са идентични. Ако това е възможно, моля да посочите какъв процент от обектите, които подлежат на енергийна оптимизация може да се счете за представителна извадка.

С уважение,

Хриса Делийска 

06.01.2012 г.

ОТГОВОР № 58)
Отговорът на зададения от Вас въпрос е публикуван под № 45 в настоящата сесия „Въпроси и отговори”.

ВЪПРОС № 59)

Здравейте!

Във връзка със схемата "Инвестиции в зелена индустрия" моля за отговор на следния въпрос:

Фирма има направено цялостно енергийно обследване през м. януари 2009г. Същото е заверено и узаконено и заверено от МИЕТ през март, 2009г. Във връзка с изискването енергийното обследване да бъде извършено не по-рано от 2 години преди датата на подаване на проектното предложение, моля за разяснение коя от двете дати се счита за валидна дата на обследването.

Ралица Иванова

06.01.2012 г.

ОТГОВОР № 59)

В случай че кандидатстват за финансиране на дейности по Компонент 1, буква а) и Компонент 2, букви от а) до д), кандидатите следва да представят копие от резюме на доклад от обследването за енергийна ефективност на промишлена система. Резюмето на доклада следва да бъде с дата не по-рано от две години преди датата на подаване на проектното предложение.
Изразът „не по-рано от две години преди датата на подаване на проектното предложение” обхваща периода от две години преди датата на подаване на проектното предложение по процедурата (пример: в случай че проектното предложение се подава на 27.01.2012 г., резюмето на доклада следва задължително да бъде с дата в периода 27.01.2010 – 27.01.2012 г.).
ВЪПРОС № 60)

Здравейте,

бих искала да попитам процедурата BG161PO003-2.3.01 „ИНВЕСТИЦИИ В  „ЗЕЛЕНА ИНДУСТРИЯ” допуска ли подпомогане на микропредприятие за  устойчиво решаването на следния проблем.

Работим в областта на разпространението на знания и ноу-хау за устойчиво отношение към природата и хранителни продукти с биологичен произход. Търговският обект в който работим има дългогодишен проблем с тоалетната поради липса на централна канализация в района - Панорамен  път, в гр. София. Търсим възможности за  зелено решение чрез моделно  инсталиране на компост тоалетна, която да бъде захранване със соларна  енергия, чрез която ще бъдат спестени хиляди литри водни ресурси и  електроенергия от стандартни източници. Реализрането на такъв проект  би било показване за първи път в България на възможността за  използването на такава тоалетна в райони без централна канализация, в сравнение с неустойчивите решения с химически тоалетни. Това ще даде възможност за повишаве конкуретноспособността на нашето микро предприятие в не леките условия в които конвенционалните начини за  производство на храна доминиращи на пазара, а предлагането на чиста, биологична храна е един по-сложен и скъп процес за да доказваш, че правиш нещо добро.

В очакване на Вашият отговор,

с благодарност

Ирена Събева

09.01.2012 г.

ОТГОВОР № 60)

Основна цел на настоящата процедура за подбор на проекти е оказването на инвестиционна подкрепа на големите предприятия в България за преодоляване на негативното им влияние върху околната среда чрез насърчаване изпълнението на проекти, пряко свързани с производство на продукти, подлежащи на рециклиране, когато станат отпадъци, по-ефективно използване на отпадъчните продукти и намаляване на енергоемкостта, като ключов фактор за повишаване на конкурентоспособността и устойчиво развитие на големите предприятия в страната.
Допустими за финансиране по процедурата са единствено предприятия, които не покриват изискванията за микро, малки или средни предприятия по смисъла на чл. 3 и чл. 4 от Закона за малките и средните предприятия (обн. ДВ 84/1999) към момента на кандидатстване.
